25. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΥΠΟΥΡΓΟΥ ΕΘΝ.  ΑΜΥΝΑΣ ΚΑΙ ΥΦΥΠΟΥΡΓΟΥ ΟΙΚΟΝΟΜΙΚΩΝ Αριθ. 79502/3030 της 14 Οκτ./2 Νοεμ.  1988 (ΦΕΚ Β΄ 793) Αναπροσαρμογή αποζημιώσεων του προσωπικού που διδάσκει στις Σχολές και τα Κέντρα Εκπαίδευσης των Ε.Δ. Έχοντας υπόψη: α.Το άρθρ. 41 του Ν.Δ. 721/70 «Περί Οικονομικής Μερίμνης και Λογιστικού των Ε.Δ.». β.Τη με αριθ. Πρωτ. Υ 1338α/30.9.87 Απόφαση του Πρωθυπουργού «για ανάθεση αρμοδιοτήτων στον Αναπληρωτή Υπουργό Εθνικής Άμυνας Στάθη Γιώτα» (ΦΕΚ 535/Β΄/5.10.87). γ.Την αριθ. 6474/30.6.88 Κοινή Απόφαση του Πρωθυπουργού και Υπουργού Οικονομικών για ανάθεση αρμοδιοτήτων στον Υφυπουργό Οικονομικών. δ.Τη σχετική πρόταση ΓΕΕΘΑ, αποφασίζουμε: Άρθρ.1.-1.Καθορίζουμε αποζημίωση και για κάθε αμειβόμενη ώρα θεωρητικής ή πρακτικής διδασκαλίας αυτών που διδάσκουν στις Στρατιωτικές Σχολές και τα Κέντρα Εκπαιδεύσεως των Ενόπλων Δυνάμεων ως ακολούθως: α)Για τους Ανωτάτους Αξιωματικούς των Κλάδων των Ενόπλων Δυνάμεων που υπηρετούν ή είναι απόστρατοι, τους Εκπαιδευτικούς Συμβούλους και τους συνταξιούχους των κατηγοριών αυτών, τους συνταξιούχους Ανωτάτους Δικαστικούς καθώς και Υπαλλήλους Ειδικών θέσεων (ΕΘ) και τους συνταξιούχους τους σε δραχμές 800. β)Για τους Συνταγματάρχες, Πλοιάρχους και Σμηνάρχους τους Ανωτάτους Δημοσίους Υπαλλήλους ή Υπαλλήλους Πανεπιστημιακής Εκπαίδευσης (ΠΕ) Α΄ βαθμού και τους συνταξιούχους των κατηγοριών αυτών σε δραχμές 620. γ)Για τους Αντισυνταγματάρχες, Ταγματάρχες και εξομοιούμενους με αυτούς των άλλων Κλάδων των Ενόπλων Δυνάμεων, τους Δημοσίους Υπαλλήλους με βαθμό 2ο και 3ο ή Υπαλλήλους Πανεπιστημιακής εκπαίδευσης (ΠΕ) Β΄ βαθμού και τους συνταξιούχους των κατηγοριών αυτών σε δραχμές 540. δ)Για τους Λοχαγούς, Υπολοχαγούς, Ανθυπολοχαγούς και τους Αξιωματικούς με αντίστοιχο βαθμό των άλλων Κλάδων των Ενόπλων Δυνάμεων, Δημοσίους Υπαλλήλους με βαθμό 4ο και κάτω που είναι κάτοχοι πτυχίου Ανωτάτης Σχολής ή Υπαλλήλους (ΠΕ) Γ΄ βαθμού ή Υπαλλήλους ΣΕΙΔ που είναι κάτοχοι πτυχίου Ανωτάτης Σχολής ως και συνταξιούχους όλων των ως άνω κατηγοριών σε δραχμές 440. ε)Για τους Δημόσιους Υπαλλήλους με βαθμό 4ο και κάτω ή Υπαλλήλους ΣΕΙΔ που είναι κάτοχοι πτυχίου Ανωτέρας Σχολής ή Υπαλλήλους Τεχνολογικής Εκπαίδευσης (ΤΕ) ως και συνταξιούχους όλων των ως άνω κατηγοριών σε δραχμές 340. στ)Για τους Ανθυπασπιστές, Μονίμους Υπαξιωματικούς και Δημόσιους Υπαλλήλους που δεν έχουν πτυχίο Ανωτέρας Σχολής ή Υπαλλήλους Δευτεροβάθμιας Εκπαίδευσης (ΔΕ) και Υποχρεωτικής Εκπαίδευσης (ΥΠ) ή Υπαλλήλους ΣΕΙΔ χωρίς πτυχίο ανωτέρας Σχολής ως και τους συνταξιούχους όλων των ως άνω κατηγοριών σε δραχμές 260. ζ)Για τους ΔΕΑ και Εθελοντές Οπλίτες σε δραχμές 170. Άρθρ.2.-1.Στρατιωτικοί (πλην ΔΕΑ) Δημόσιοι Υπάλληλοι ΝΠΔΔ ή προσωπικό σχέσεως εργασίας Ιδιωτικού Δικαίου και οι συνταξιούχοι των κατηγοριών αυτών, που παράλληλα είναι καθηγητές, αναπληρωτές καθηγητές, επίκουροι καθηγητές ή λέκτορες των Ανωτάτων Εκπαιδευτικών Ιδρυμάτων, δικαιούνται να λάβουν αποζημίωση που καθορίζεται με την 113408/3273/2.2.88/ΚΥ Α βάσει του Πανεπιστημιακού τους τίτλου σπουδών και όχι εκείνη που καθορίζεται από το βαθμό τους στη στρατιωτική ή υπαλληλική ιεραρχία, με την προϋπόθεση ότι αυτοί διδάσκουν στις Στρατιωτικές Σχολές μαθήματα της ειδικότητας που έχουν στα Ανώτατα Εκπαιδευτικά Ιδρύματα (ΑΕΙ). 2.Στρατιωτικοί (πλην ΔΕΑ) Δημόσιοι Υπάλληλοι, Υπάλληλοι ΝΠΔΔ προσωπικό σχέσεως εργασίας Ιδιωτικού Δικαίου και συνταξιούχοι των κατηγοριών αυτών, που είναι κάτοχοι μεταπτυχιακών τίτλων σπουδών για το μάθημα που διδάσκουν, δικαιούνται την αποζημίωση που λαμβάνουν οι δικαιούχοι της παρ. 1α(4) της 113408/3273/2.2.88 ΚΥ Α. 3.Οι παρ. 1α έως και ζ του άρθρ. 1 της με αριθμό 85329/2142/12.8.83 (ΦΕΚ 515/Β/15.9.83) ΚΥ Α όπως τροποποιήθηκε μεταγενέστερα καταργούνται από την ισχύ της παρούσας. Επίσης καταργούνται τα άρθρ. 1 και 2 της με αριθμό 1389/23/22.8.86 ΚΥ Α και η παρ. 1 του άρθρ. 2 της με αριθμό 113408/3273/2.2.88 ΚΥ Α. Άρθρ.3.-Η απόφαση αυτή να δημοσιευθεί στην Εφημερίδα της Κυβερνήσεως.